GRADSKO KAZALIŠTE MLADIH, SPLIT

Trg Republike 1

**Z A P I S N I K**

četrdesettreće sjednice Kazališnog vijeća GKM-a

Sjednica Kazališnog vijeća GKM-a održana je 20. listopada 2021., u Baletnoj dvorani s početkom u 12:15

U pozivu sudjelovali:

1. Vinko Mihanović, potpredsjednik Vijeća
2. Vanda Schlenz, članica Vijeća
3. Siniša Novković, član Vijeća
4. Dražen Nikolić, član Vijeća
5. Ivo Perkušić, ravnatelj
6. Mirza Banović, voditeljica računovodstva
7. Irena Bitanga, tajnik, zapisničar

**DNEVNI RED**

1. Usvajanje Zapisnika četrdesetdruge sjednice Kazališnog vijeća
2. Programsko izvješće Gradskog kazališta mladih za razdoblje od 1. srpnja do 30. rujna 2021.
3. Financijsko izvješće Gradskog kazališta mladih za razdoblje od 1. siječnja do 30. rujna 2021.
4. Razmatranje i usvajanje Programskog izvješća za sezonu 2020./2021.
5. Razno

Prije početka sjednice, Potpredsjednik Vijeća utvrđuje postojanje kvoruma.

**Točka 1.**

Jednoglasnom odlukom Kazališno vijeće usvojilo je zapisnik s prethodne sjednice.

**Točka 2.**

Ravnatelj je prisutnima iznio rezultate tromjesečnog programskog poslovanja, obrazloživši kako su rezultati u promatranom periodu uvijek slabiji zbog činjenice da se radi o razdoblju završetka kazališne sezone te vremenu korištenja kolektivnog godišnjeg odmora. Istaknuo je sudjelovanje na dva festivala u predmetnom periodu i to *Splitskom ljetu* i *Malom Maruliću.*

Vijećnici su izvješće primili na znanje, nije bilo pitanja ni primjedbi na isto.

**Točka 3.**

Voditeljica računovodstva gđa Banović prezentirala je rezultate devetomjesečnog financijskog poslovanja, usporedivši ih s prošlogodišnjim rezultatima istog razdoblja, iz čega je vidljivo da smo ove godine povećali prihode, a smanjili rashode u odnosu na isto razdoblje iz godine 2020. Gđa Banović također je analizirala prihode i rashode po njihovoj strukturi.

Vijećnici su izvješće primili na znanje, nije bilo pitanja ni primjedbi na isto.

**Točka 4.**

Izvješće o radu u sezoni 20./21. prisutnima je iznio ravnatelj. Budući da se radi o sezoni u kojoj je rad sprječavala odnosno ograničavala poznata situacija s korona virusom (izostali su organizirani posjeti školske djece), ostvarene rezultate možemo smatrati zadovoljavajućima. Uz izvedbe u Kazalištu, uspjeli smo ostvariti i nekoliko gostovanja (*Splitsko ljeto, Gumbekovi dani, Mali Marulić*…) te ugostiti druga kazališta u našoj kući.

Vijećnici nisu imali primjedbi na izneseno izvješće, te se isto jednoglasno usvaja **(Odluka 1/XLIII).**

**Točka 5.**

Pod točkom Razno, ravnatelj je izvijestio prisutne o programu koji nas očekuje do kraja godine. U studenom nas očekuje premijera predstave *Prve dame*, dok je reprizni program u potpunosti rasprodan i ukoliko ne bude otkazivanja posjeta uslijed korona krize, očekujemo visok broj izvedbi predstava u ovoj godini.

Ravnatelj je također upoznao prisutne s planom da od 1. siječnja 2022. cijena ulaznica za predstave u organiziranoj prodaji bude 25,00 kn, koji prijedlog su vijećnici podržali, uvažavajući činjenicu da se cijena ulaznice nije mijenjala dugi niz godina te da su ulaznice u ostalim kazalištima za organiziranu prodaju minimalno 25,00 kn.

Sjednica dovršena u 13:00 sati.

Vinko Mihanović, potpredsjednik Vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Irena Bitanga, zapisničar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/21-01/162

Urbroj: 2181-110-01-00/1

Split, 22. listopada 2021.